ዝብል ዓብዪ ሕቶ ኢና ክንሓትት ዘለና። "ዕድሚኦም ልዕሊ 60 ዝኾኑ ኸቢድ ፈተና ዝሰገሩ፣ ኣብ ስግኣት ዝርከቡ፣ በሰልኦም ዘይሓወየ፣ ዝሓመሙ ስደተኛታት'ዮም ዘለዉ። ብኣዉርኡ ኣፍሪቃ፡ ቀጺሉ ከኣ ዓለም እንታይ እያ ክትገብር ዝብል ዓብዪ ሕቶ ኣለና። እዞም ዉጽኡ ዝበሃሉ ዘለዉ ሰባት ኣፍሪቃዉያን'ዮም። ኤርትራዉያን ድማ ኣፍሪቃዉያን እዮም። ኣፍሪቃዉያን ናብ ኣፍሪቃ ምስዳድ ድማ ለዉጢ ኣየምጽእን" ብምባል ተሪር ቃልሲ ከምዘድልዮ ትገልጽ ። ምንጪ ስእሊ, Getty Images "እቶም ዝበዝሑ ኤርትራዉያን ስለዝኾኑ ብዛዕባ ህይወት ኤርትራዉያን ኢና ንሓትት ዘለና። ናብ ካልአይቲ ኣፍሪቃዊት ሃገር ምስዳድ ክሳብ ክንደይ'ዩ ዉሑስ ዝብሉ ዓበይቲ ሕቶታት ኣለዉ። ኣብ ቀረባ ዓመታት ካብ እስራኤል ብሩዋንዳ፣ ኡጋንዳ፣ ደቡብ ሱዳን፣ ሱዳን፣ ሊቢያ፣ ሜድትራንያን ኣቢሎም ዳግማይ ዝተሰዱን ኣብ ጉዕዞኦም ብባህርይን ኢድ ሰብን ብኣይሲስ ዝሞቱን ዝተቐትሉን ብዙሓት እዮም። ኣብዚኸ ክንደይ ህይወት'ዩ ክኽፈል?
